લખનઉ : ઉત્તર પ્રદેશમાં સત્તામાં આવ્યા બાદ 16 દિવસમાં જ આજે યોગી સરકારની પ્રથમ કેબિનેટની બેઠક મળવા જઇ રહી છે. દેશભરની નજર કેબિનેટમાં યોગી સરકારના પિટારામાંથી શું નિકળશે તેના પર રહી છે. યુપીના લોકોને ખેડૂતોને દેવા માફી સહિત મોટા નિર્ણયોની રાહ જોઇ રહ્યાં છે. સોમવારે અધિકારીઓ સાથે અને કેબિનેટના સહયોગી સાથેની 8 કલાકની મેરાથોન બેઠકમાં સીએમ યોગીએ તમામ વિભાગની યોજનાઓની એક બ્લ્યૂં પ્રિન્ટ તૈયાર કરવા અંગે ચર્ચા કરી હતી. પ્રથમ કેબિનેટ બેઠકમાં સરકાર 10 મહત્વના નિર્ણય લે તેવી શક્યતા છે.